stanford-oval/wikipedia huggingface dataset:
ישיבת קדומים
בוגרים ידועים

הרב דוד דודקביץ - רב היישוב יצהר וראש ישיבת רועה ישראל ביצהר
הרב יהושע שפירא - ראש ישיבת ההסדר ברמת גן.
בצלאל סמוטריץ'- יו"ר הציונות הדתית, שר האוצר, שר התחבורה לשעבר.
הרב מרדכי גנירם - ראש ישיבת אשתמוע.
הרב ישראל אריאל (ליבוביץ') - מעורכי כתבי הרב גינזבורג ומחבר ספרים.
אהוביה טבנקין - איש ארץ ישראל השלמה. למד בישיבה בשנותיו האחרונות, בסביבות גיל השמונים.
עמנואל שילה - עורך בשבע.
הרב יאיר גזבר - ראש ישיבת ירושלים לצעירים.
הרב נעם ולדמן - ראש ישיבת ניר בקריית ארבע.
הרב אלישמע כהן – ראש ישיבת חומש.
הרב מנחם שחור - ר"מ בישיבת ירושלים לצעירים, מרצה במכללת אורות, ומלמד בישיבה קטנה מורשה.
הרב משה אלחרר - רבה של המועצה המקומית שלומי.
הרב צבי פרבשטיין - רב המועצה קדומים.
הרב שלומי בדש - ר"מ ישיבת הר ברכה ומנהל בית הספר אורות בנות בית שמש
הרב יעקב חביב - ראש ישיבת כפר הרואה וראש ישיבת הר ברכה שלעבר
הרב אביעד גדות - מנכ"ל הארגונים תורת לחימה  וחותם
הרב אורי גנץ - ראש הישיבה כיום. היה בעבר ראש כולל הדיינות בישיבת רמת השרון.
רבנים מלמדים בישיבה בעבר ובהווה

הרב זלמן נחמיה גולדברג
הרב מרדכי שטרנברג
הרב בנימין הרלינג
הרב אליעזר מלמד
הרב דניאל שילה
הרב אברהם קורצוייל
הרב אלישמע כהן
הרב יוסף יוסיפון
הרב ישראל בן שחר
הרב דניאל מילר
הרב מנחם שחור
הרב ברוך ספיר
הרב יצחק צוקרון
הרב יוסי אנטמן
הרב גלעֵד ברלין
הרב ד"ר יעקב זיסברג (מחבר ספר נחלת יעקב)
הרב צבי פרבשטיין
הרב יאיר הס
הרב דוד טורנר
הרב נעם לנדאו
הרב חיים ידידיה פליסר
כתבים בהוצאת הישיבה

נחל קדומים, שיעוריו של ראש הישיבה הרב יצחק בן שחר על התורה מתאפיין במבט ייחודי ובדרך מיוחדת בלימוד התורה שבכתב. נכתב בדקדוק רב.
משלי קדם, שיעורי ראש הישיבה על ספר משלי עם ביאור הגר"א. בספר נוגע הרב בסוגיות מוסריות רבות תוך העמקה בדברי הגאון מווילנה. (בינתיים יצא כרך אחד, וכרך נוסף בהוצאה פנימית).
חזון קדומים, שיעוריו של הרב זלמן נחמיה גולדברג על מסכתות כתובות וקידושין, וסוכמו על ידי הרב ישראל בן שחר, תשס"א.
נתיב מצוותיך, ספר של הרב זלמן נחמיה העוסק במשמעותן ההלכתית של טעמי המצוות. כולל בירורים ביסודות העניין וכן פירוט של מצוות רבות.
משפט ערוך, ספר המביא את פסיקת ההלכה ושיטות האחרונים על שולחן ערוך חושן משפט ע"פ שיעוריו של הרב זלמן נחמיה גולדברג. עד כה (ה'תשפ״ג) יצאו לאור שבעה כרכים. יו"ל על ידי מכון משפט ערוך שעל יד ישיבת קדומים בראשות הרב ישראל בן שחר וחבר תלמידי חכמים.
מנחת שי, שיעורים שניתנו בישיבת קדומים על ידי הרב שמואל אליעזר שטרן, תשנ"ט.
מקדמי ארץ, קובץ מאמרים תורניים של רבני הישיבה ותלמידיה, עד עתה יצאו לאור אחד עשר כרכים.
הערות שוליים

↑  אחיו של ראש הישיבה הרב יצחק בן שחר
| --- | --- |
בקרת זהויות :  NLI: 987007311807205171
אירוויזיון 1958

| --- | --- |


מודוניו מופיע באירוויזיון בהילברסום
 מספר התחרות:  3
 גמר:  12 במרץ 1958 
 מנחים:  האני ליפס
 מנצח ראשי:  דולף ון דר לינדן
 רשת השידור המפיקה:  הולנד NTS
 מיקום האירוע:  הולנד הילברסום, הולנד
 השיר הזוכה:  צרפת צרפת – "Dors, mon amour"  "תישני, אהובה שלי" (אנדרה קלאבו)
 שיטת הניקוד:  לכל מדינה חבר שופטים בן 10 חברים; כל שופט מעניק נקודה לשיר האהוב עליו.
 מספר משתתפות:  10
 מדינות שמשתתפות לראשונה:  שוודיה שוודיה
 מדינות שחוזרות לאחר פרישה:  אין
 מדינות שפרשו מהתחרות:  הממלכה המאוחדת הממלכה המאוחדת
 מופעי פתיחה/ביניים:  אין
 סיימו עם 0 נקודות:  אין
 המדינות המשתתפות
 
   המדינות המשתתפות  מדינות שהשתתפו בעבר אך לא בשנה זו
 → אירוויזיון 1957 אירוויזיון 1959 ← 
 
תחרות אירוויזיון 1958 היא ההפקה השלישית של תחרות הזמר השנתית של רשת השידור "אירוויזיון" מטעם איגוד השידור האירופי.
התחרות נערכה בהילברסום, הולנד, בתאריך 12 במרץ 1958. הזוכה הייתה צרפת עם הזמר אנדרה קלאבו ושירו "Dors mon amour".
עשר מדינות השתתפו בתחרות: צרפת, איטליה, גרמניה, שווייץ, לוקסמבורג, בלגיה, הולנד, אוסטריה, דנמרק ושוודיה. שוודיה השתתפה לראשונה בתחרות, בעוד בריטניה לא השתתפה (בפעם האחרונה), כך שמספרן של המדינות המשתתפות נותר עשר, כמו באירוויזיון הקודם. באירוויזיון זה היו שני מופעי ביניים. מופע אמנותי באמצע הצגת השירים, בנוסף למופע האמנותי הנהוג לאחר הצגת השירים ולפני ההצבעה.
איטליה הגיעה למקום השלישי, אולם השיר "Nel blu dipinto di blu", הידוע יותר בשם "Volare", בביצועו של אחד מגדולי הזמרים האיטלקיים - דומניקו מודוניו הפך לאחד מלהיטי האירוויזיון הגדולים של כל הזמנים. הזמרת ליס אסיה, שזכתה בתחרות הראשונה והשתתפה בתחרות השנייה, נטלה שוב חלק בתחרות והגיעה הפעם למקום השני עם הלהיט "ג'ורג'יו". הזמרת קורי ברוקן, שהשתתפה בשתי המהדורות הקודמות של התחרות וזכתה בשנת 1957, נטלה אף היא שוב חלק בתחרות והגיעה הפעם למקום האחרון יחד עם לוקסמבורג, עם נקודה אחת בלבד.
השופטים לא נכחו באולם כמו באירוויזיון 1956. כמו ב-1957, גם בשנה זו השופטים נשארו במדינתם כשהם מאזינים לאירוע. לאחר שביצעו כל הזמרים את שיריהם, השופטים מסרו את הצבעותיהם באמצעות הטלפון. השיר האיטלקי לא נשמע היטב במספר מדינות, ולכן לאחר ביצוע כל השירים עלה מודוניו שוב לבמה והופיע בשנית עם השיר. מלבד 1956, זהו האירוויזיון היחיד בו לא הופיעו בתחרות עם שיר בשפה האנגלית. כמו כן, הייתה זו הפעם הראשונה משלוש (השנייה בשנת 2015 והשלישית בשנת 2018) בה המדינה המארחת הגיעה למקום האחרון, והפעם הראשונה בה יותר ממדינה אחת הגיעה למקום האחרון.
השירים

| סדר | מדינה | מבצע | שם השיר | תרגום לעברית | שפה | מקום | ניקוד |
| --- | --- | --- | --- | --- | --- | --- | --- |
| 1 | איטליה איטליה | דומניקו מודוניו | Nel blu dipinto di blu | אצבע את השמיים בכחול | איטלקית | 3 | 13 |
| 2 | הולנד הולנד | קורי ברוקן | Heel de Wereld | כל העולם | הולנדית | 9 | 1 |
| 3 | צרפת צרפת | אנדרה קלאבו | Dors, mon amour | תישני, אהובה שלי | צרפתית | 1 | 27 |
| 4 | לוקסמבורג לוקסמבורג | סולנז' ברי | Un Grand Amour | אהבה גדולה | צרפתית | 9 | 1 |
| 5 | שוודיה שוודיה | אליס באבס | Lilla Stjärna | כוכב קטן | שוודית | 4 | 10 |
| 6 | דנמרק דנמרק | ראקל ראסטני | Jeg rev et blad ud af min dagbog | תלשתי דף מהיומן שלי | דנית | 8 | 3 |
| 7 | בלגיה בלגיה | פוד לקלרק | Ma petite chatte | המתוק הקטן שלי | צרפתית | 5 | 8 |
| 8 | מערב גרמניה גרמניה | מרגוט הילשר | Für zwei Groschen Musik | מוזיקה בשני גרושים | גרמנית | 7 | 5 |
| 9 | אוסטריה אוסטריה | ליאן אוגוסטין | Die ganze Welt braucht Liebe | כל העולם צריך אהבה | גרמנית | 5 | 8 |
| 10 | שווייץ שווייץ | ליס אסיה | Giorgio | ג'ורג'יו | גרמנית, איטלקית | 2 | 24 |
היערכות המדינות לתחרות > איטליה

רשת השידור של איטליה, RAI, בחרה את השיר שייצג אותה באירוויזיון 1958 באמצעות פסטיבל סן רמו.
התחרות נערכה במתכונת של שני שלבים - חצי גמר וגמר. בחצי בגמר התמודדו 40 שירים, מתוכם נבחרו 20 שעברו שלב לערב הגמר, שם נבחר הזוכה.
השיר הזוכה בוצע פעמיים בפסטיבל על ידי שני זמרים שונים. דומניקו מודוניו נבחר לבצע את השיר באירוויזיון על-פני ג'ינו לטילה.
| # | מבצע | שיר | תרגום לעברית |
| --- | --- | --- | --- |
| 1 | ג'ינו לטילה | Amare un' altra | אהבה של אחרים |
| 2 | נילה פיצי | Amare un' altra | אהבה של אחרים |
| 3 | קלאודיו וילה | Campana di Santa Lucia | הפעמון של סנטה לוסיה |
| 4 | ג'ורג'יו קונסוליני | Campana di Santa Lucia | הפעמון של סנטה לוסיה |
| 5 | ג'וני דורלי | Fantastica | פנטסטי |
| 6 | נטלינו אוטו | Fantastica | פנטסטי |
| 7 | קלאודיו וילה | Fragole e Cappelini | תותים וקפליני |
| 8 | אורליו פיירו ושלישיית ג'ויס | Fragole e Cappelini | תותים וקפליני |
| 9 | קלאודיו וילה | Giuro d'amarti cosi | נשבע שאני אוהב אותך מאוד |
| 10 | נילה פיצי | Giuro d'amarti cosi | נשבע שאני אוהב אותך מאוד |
| 11 | נילה פיצי | L'edera | הקיסוס |
| 12 | טונינה טוריאלי | L'edera | הקיסוס |
| 13 | טונינה טוריאלי | Mille volte | אלף פעמים |
| 14 | כריסטינה ג'וירו | Mille volte | אלף פעמים |
| 15 | דומניקו מודוניו | Nel blu dipinto di blu | כחול צבוע בכחול |
| 16 | ג'ינו לטילה | Nel blu dipinto di blu | כחול צבוע בכחול |
| 17 | נטלינו אוטו | Non potrai dimenticare | אתה לא יכול לשכוח |
| 18 | קרלה בוני וג'ינו לטילה | Non potrai dimenticare | אתה לא יכול לשכוח |
| 19 | קרלה בוני וג'ינו לטילה | Timida serenada | סרנדה ביישנית |
| 20 | אורליו פיירו וגלוריה כריסטיאן | Timida serenada | סרנדה ביישנית |
היערכות המדינות לתחרות > גרמניה

גרמניה ערכה תחרות קדם אירוויזיון עם מספר משתתפים. התחרות נערכה ב-20 בינואר 1958 בעיר דורטמונד והנחו אותה אנאיד איפליקייאן וקורט יונג. השיר הזוכה נבחר באמצעות חבר שופטים שבחר מתוך 12 שירים שהתמודדו. הזוכה הייתה מרגוט היילשר עם השיר "Für Zwei Groschen Musik".
היערכות המדינות לתחרות > דנמרק

דנמרק בחרה את השיר שלה לאירוויזיון 1958 באמצעות קדם לאומי עם מספר משתתפים. התחרות נערכה ב-16 בפברואר 1958 באולם רדיוהאוס שבקופנהגן. השיר הזוכה נבחר על ידי צוות שיפוט שהורכב מ-10 אנשים ורק השיר הזוכה הוכרז.
| # | מבצע | שיר | תרגום לעברית | מקום |
| --- | --- | --- | --- | --- |
| 1 | ראקל ראסטני | Jeg rev et blad ud af min dagbog | תלשתי דף מהיומן שלי | 1 |
| 2 | ראקל רסטאני | Refræn | פזמון חוזר | 4 |
| 3 | בירטה וילקה וגוסטב וינקלר | For altid | לנצח | 5 |
| 4 | פרבן אוגלביירג | Evas lille sang | השיר הקטן של חווה | 6 |
| 5 | בנט ווידיש | Nanina | נה-ני-נה | 2 |
| 6 | פרבן נירגארד | Mit gamle hakkebræt | הדולצימר הישן שלי | 3 |
היערכות המדינות לתחרות > הולנד

הולנד ערכה תחרות קדם רבת משתתפים מתוכה נבחר הזוכה שייצג את הולנד באירוויזיון 1958. התחרות נערכה ב-11 בפברואר 1958 באולפני AVRO TV, אותו אולם בו אירחה הולנד את האירוויזיון באותה השנה. התחרות נערכה בעיר הילברסום והנחתה אותה טניה כהן. 11 שירים ו-6 זמרים לקחו חלק בתחרות, כאשר כל הזמרים, מלבד אנק ואן דר גרף, מבצעים שני שירים.
השיר הזוכה נבחר באמצעות שליחת גלויות לשיר המועדף כמו בשנים הקודמות. קורי ברוקן נבחרה ברוב קולות לייצג את המדינה בפעם השלישית ברציפות. כמו כן, כמו ב-1957, גם בשנה זו תפסה ברוקן את 2 המקומות הראשונים. הדירוג המלא של השירים ידוע, אולם המידע לגבי מספר הקולות שקיבל כל שיר ידוע רק לגבי 5 השירים שהגיעו הכי גבוה.
| # | מבצע | שיר | תרגום | קולות | מקום |
| --- | --- | --- | --- | --- | --- |
| 1 | גריטה קאופלד | "Stewardess" | הדיילת | 3733 | 3 |
| 2 | ווילי אלברטי | "Met elke lach van jou" | עם כל חיוך שלך | 776 | 9 |
| 3 | ריטה קיז | "Een verlicht raam" | חלון מואר | 109 | 11 |
| 4 | ברוס לואו | "Wiegelied voor Marjolein" | שיר ערש מריולין | 2350 | 4 |
| 5 | קורי ברוקן | "Weet je" | אתה יודע | 4036 | 2 |
| 6 | אנק ואן דר גרף | "Lentedag" | יום אביב | 777 | 8 |
| 7 | ריטה קיז | "De warmte van je hart" | החום של הלב | 944 | 6 |
| 8 | ווילי אלברטי | "Marjan" | מריאן | 877 | 7 |
| 9 | גריטה קאופלד | "Een afscheid zonder meer" | ללא פרידה | 1049 | 5 |
| 10 | ברוס לואו | "Neem dat maar aan van mij" | קחי את זה ממני | 325 | 10 |
| 11 | קורי ברוקן | "Heel de wereld" | כל העולם | 8148 | 1 |
היערכות המדינות לתחרות > צרפת

רשת השידור של צרפת RTF בחרה באמצעות ועדה פנימית בזמר אנדרה קלאבו שייצג אותה באירוויזיון. קלאבה ביצע 4 שירים מתוכם נבחר השיר הזוכה איתו הוא התמודד באירוויזיון. התחרות נערכה ב-2 בפברואר 1958 באולפני גומונט פילם שבניי-סיר-סן, והנחתה אותה מריאן לסין. השיר הזוכה בגמר נבחר על ידי הצבעתם של השופטים שהורכבו מ-14 מוזיקאים.
| # | שיר | תרגום | מקום |
| --- | --- | --- | --- |
| 1 | Dors, mon amour | תישני, אהובה שלי | 1 |
| 2 | Aïe, mon cœur | אאוץ', הלב שלי | - |
| 3 | Helena | הלנה | - |
| 4 | Le cœur en plate | הלב שטוח | - |
היערכות המדינות לתחרות > שוודיה

רשת השידור של שוודיה, SR, בחרה בחירה ישירה בזמרת אליס באבס שתייצג אותה באירוויזיון עם השיר "Lilla Stjärna".
מבצעים חוזרים בתחרות

| 0 | 1 | 2 |
| --- | --- | --- |
| מבצע | מדינה | שנים קודמות |
| ליס אסיה | שווייץ שווייץ | 1956 (מקום ראשון), 1957 (מקום 8) |
| קורי ברוקן | הולנד הולנד | 1956, 1957 (מקום ראשון) |
| פוד לקלרק | בלגיה בלגיה | 1956 |
| מרגוט הילשר | גרמניה גרמניה | 1957 (מקום 4) |
פוד לקלרק מופיע באירוויזיון בהילברסום
היילשר מופיעה באירוויזיון בהילברסום
ברוקן מופיעה באירוויזיון בהילברסום
קלאבו מופיע באירוויזיון בהילברסום
באבס מופיעה באירוויזיון בהילברסום
טהיטוטפאלו

הכפר הגדול טהיטוטפאלו (בהונגרית: Tahitótfalu) שוכן במחוז פשט, נפת סנטאנדרה, בגוש בודפשט.
מיקום

היישוב ממוקם בחלק הצפוני של המחוז בעיקול הדנובה, 28 ק"מ מבודפשט, 25 ק"מ מאסטרגום, צפונית לסנטאנדרה, ליד כביש מהיר 11. הדנובה של סנטאנדרה מחלק אותו לשני חלקים, לטוטפאלו על האי סנטאנדרה ולטהירה, השוכן למרגלות הרי וישגראד, השניים מחוברים על ידי גשר הדרך היחידה המובילה לאי סנטנדרה, גשר טילדי.
את טוטפאלו חוצה כביש 1113 בכיוון צפון-דרום, ובכיוון מזרח-מערב הכביש 1114, המשתרע מכביש 11 עד למעבורת של ואץ. כביש 1113 הוא חד סטרי לאורך היישוב (אורכו כ-600 מטר), כך שקטע כביש חד סטרי נוסף בכיוון ההפוך נחשב גם הוא לכביש ציבורי ארצי, מספר 11 611.
היסטוריה

לפי עדויות הממצאים העשירים שנמצאו ביישובי הסביבה, האזור היה מיושב כבר מהתקופה הפרהיסטורית. בתקופת האימפריה הרומית, כגבול האימפריה, הייתה לאזור חשיבות רבה מבחינה צבאית וביטחונית. מגדלי שמירה רומיים עמדו בכל מקום לאורך הלימס על קו הדנובה, במרחק אותות אור זה מזה, כולל באזור טהיטוטפאלו של היום, ושרידי ראש גשר רומי נמצאו באתר של פוקול-צ'ארדה של היום. חשיבותו האסטרטגית מתבטאת ב-2 מגדלי השמירה הרומיים שהוקמו בשטחה.
לאחר התיישבות המדיארים במרכז אירופה, חלק הטאהי של הכפר של היום היה שייך למשפחת Thah. הנצר למשפחת רושד מהרוּס (המשפחה הסקנדינבית), בשם דומונקוש שהתגורר בטאה בשנת 1221, לפי הרישומים, ואז, בשנת 1237, נמסר גם האי סנטאנדרה רשמית למשפחה זו. עם מות כל צאצאי משפחת רושד - אלברכט השני, מלך גרמניה העניק את השטח לפרנק פרקי או לפורוקי בשנת 1439, אך בשנת 1447 אנו מוצאים את טאהי כבר בבעלות משפחת בוטוש.
בתקופת הונגריה העות'מאנית, חלק הטוטפאלו של הכפר, בניגוד ליישובים במחוז פשט (כולל טהיטו), היה בר מזל ולא ספג נזק חמור בשל מיקומו שנחסם על ידי הדנובה, ואנשים רבים אף נמלטו לכפר מהסביבה. בשנת 1789, השטח של היישוב היה למעלה מ-10,000 דונם (1000 הקטר) של אדמה לעיבוד. היו 400 הקטרים של כרמים, 25 הקטרים של גנים, 499 הקטרים של כרי דשא, 1102 הקטרים של מרעה ו-1522 הקטרים של יער. לפי הרישומים, תושביה התפרנסו גם מגרירת ספינות וכקברניטי ספינות ומדייג.
ילידי המקום

לאסלו פליישמן (1878–1962) היה דוקטור לרפואה (MD) יהודי-הונגרי, רופא אף אוזן גרון, פרופסור.
אתרים בעלי עניין

בית פולק (קלאסיציסטי)
כנסייה קלוויניסטית (המאה ה-19)
כנסייה קתולית
בית תפילה בפטיסטי
קברו של מיהאי פולק
חדר זיכרון מיהא פולק
גלריה

אנדרטת גבורה
אנדרטת גבורה
הכנסייה הקתולית
הכנסייה הקתולית
בית התפילה הבפטיסטי
קטע רחוב
בית מגורים
קטע רחוב
בית הקברות הקלוויניסטי
בית הקברות הקתולי
הערות שוליים

↑  Pollack Mihály
קינטיקה תלוית לחץ

גרף קינטיקת תגובה תלוית לחץ
קינטיקה תלוית לחץ מתארת כיצד קינטיקה של תגובה כימית, כלומר מהירות ותוצרי תגובה כימית, עשויים להשתנות עם שינויים בלחץ.
כאשר מדובר על תגובות בלחצים גבוהים, בכלי התגובה יש מספיק התנגשויות בין מולקולריות כדי שתוצרי הביניים האנרגטיים הנוצרים במהלך התגובה יתייצבו במהירות, מה שמאפשר התייחסות לתהליך התגובה הכללי כאל תהליך טורי של תגובות אלמנטריות המתרחשות אחת אחרי השנייה כאשר הן מתנהגות על פי מודל משוואת הקצב של אהרניוס. קצבי התגובה בלחץ גבוה תלויים רק בטמפרטורה ותחום טווח הערכים שלהם בלחצים גבוהים נקרא "מגבלת הלחץ הגבוה".
לעומת זאת, בלחצים נמוכים קבועי הקצב תלויים גם בלחץ (יציאה ממגבלת הלחץ הגבוה) ובכלי התגובה יש פחות התנגשויות מייצבות. זה מאפשר לתוצרי ביניים אנרגטיים לעבור איזומריזציה או התפרקות לפני שהם מתייצבים במלואם, מה שנותן יחסי תוצרים שחורגים ממגבלות הלחץ הגבוה.
לשם הדוגמה, למולקולה C המופיעה באיור ישנן רמות אנרגיה שונות שהיא יכולה להגיע אליהן לאחר שהיא נוצרה. רמות אנרגיה אלו משתנות בהתאם למספר ההתנגשויות שהמולקולה חווה לאחר שהיא היווצרותה. כאשר מספר ההתנגשויות במולקולה גדל (לחץ גבוה), האנרגיה של המולקולה "נספגת" במולקולות הפוגעות והיא הופכת ליציבה יותר.
אך, ייתכן שבמקרים מסוימים, כאשר מספר ההתנגשויות במולקולה נמוך (לחץ נמוך), המולקולה C נשארת עם מספיק אנרגיה כדי להמשיך להגיב. במקרים אלו, המולקולה C יכולה להמשיך להגיב ולהפוך לתוצר D או לשני התוצרים מכיוון שיש לה מספיק אנרגיה על מנת לחצות את המחסום האנרגטי. במצב שכזה יחסי התוצרים שמתקבלים בסוף התגובה יכולים לחרוג משמעותית מאלה שהיו מתקבלים אילו לחץ המערכת היה גבוה.
בנוסף לכך במצב צבירה גזי, צפיפות המגיבים יכולה להשפיע באופן משמעותי על תדירות ההתנגשות, וכתוצאה מכך, על קצב התגובה. הסיבה לכך היא שפעילות הגז עומדת ביחס ישר ללחץ החלקי של הגז. זה דומה להשפעה של הגדלת ריכוז התמיסה.
מבוא

בתגובות כימיות רבות, הקצב שבו מגיבים מומרים לתוצרים תלוי במספר גורמים, כולל טמפרטורה, ריכוז ולחץ.
בהינתן תגובה: 𝐴 + 𝐵 ⇌ 𝐴𝐵
קצב התגובה הוא:  r=k(T,P)*[A]*[B] (בלחץ גבוה, ניתן להזניח את התלות בלחץ ולחשב את קבוע הקצב  k=Ae^{-E_{a}/RT}).
ניתן לראות כי ריכוז החומר משפיע על הקצב הכולל של התגובה, r, בעוד שטמפרטורה ולחץ משפיעים על קבוע הקצב של התגובה, k.
בעוד שהשפעת הטמפרטורה והריכוז על קצבי התגובה נחקרה והובנה בהרחבה, השפעת הלחץ על קינטיקה של התגובה זכתה לתשומת לב גוברת בעשורים האחרונים.
מבוא > גורמים המשפיעים על קינטיקה תלוית לחץ במערכת

התלות בלחץ של מהירות התגובה נקבעת בעיקר על ידי הגורמים הבאים:
מנגנון התגובה: בתגובות חד מולקולריות (unimolecular reactions), שבהן מולקולה אחת מתפצלת לשתיים בפאזה גזית (למשל איזומריזציה, דיסוציאציות, אסוציאציות), קבועי הקצב יכולים להיות תלויים מאוד בלחץ. הסיבה לכך היא שבתגובות אלה נדרשות התנגשויות רבות של התוצר עם גז אינרטי (למשל N2, He) כדי לייצבו. לעומת זאת, תגובות דו-מולקולריות (bimolecular reactions) היוצרות ישירות תוצרים יציבים, תלויות פחות בלחץ.
תדירות התנגשויות: התדירות של ההתנגשויות בין מולקולות מגיבים יכולה להשפיע גם היא על קצב התגובה. כאשר הלחץ עולה, המרחק הממוצע בין המולקולות יורד, וזה מוביל להגברה בתדירות ההתנגשויות. כאשר יש יותר התנגשויות, יש יותר הזדמנויות למולקולות להגיב וליצור תוצרים, ולכן קצב התגובה מהיר יותר. בתגובות שבהן המגיבים הם גזים, המרחקים בין מולקולות גז בדרך כלל גדולים יותר מאשר בנוזלים או מוצקים, ולכן ההתנגשויות פחות תדירות. על ידי הגברת הלחץ, המרחקים הללו קטנים ותדירות ההתנגשויות עולה.
שיטות לחקר קינטיקה תלוית לחץ

ישנן שיטות שונות לחקור קינטיקה תלוית לחץ:
ניסויי צינור הלם: צינורות הלם מאפשרים לחוקרים לחקור תגובות בתנאי לחץ גבוה וטמפרטורה גבוהה, ומספקות תובנות לגבי תלות הלחץ של קצבי תגובה על פני מגוון רחב של לחצים.
כימיה חישובית: בעזרת שימוש בשיטות חישוביות כגון: כימיה קוונטית ותיאוריה של מצבי מעבר, ניתן לחזות קבועי קצב תלויי לחץ של מערכות קינטיות שונות.
יישומים

הבנת הקינטיקה התלויה בלחץ היא חיונית בתחומים שונים, כולל כימיה אטמוספירית, בעירה וקטליזה.
הערות שוליים

1 2  Alon Grinberg Dana, Matthew S. Johnson, Joshua W. Allen, Sandeep Sharma, Sumathy Raman, Mengjie Liu, Connie W. Gao, Colin A. Grambow, Mark J. Goldman, Duminda S. Ranasinghe, Ryan J. Gillis, A. Mark Payne, Yi‐Pei Li, Xiaorui Dong, Kevin A. Spiekermann, Haoyang Wu, Enoch E. Dames, Zachary J. Buras, Nick M. Vandewiele, Nathan W. Yee, Shamel S. Merchant, Beat Buesser, Caleb A. Class, Franklin Goldsmith, Richard H. West, William H. Green, Automated reaction kinetics and network exploration (Arkane): A statistical mechanics, thermodynamics, transition state theory, and master equation software, International Journal of Chemical Kinetics 55, 2023-06, עמ' 300–323 doi: 10.1002/kin.21637
↑  Pressure-dependent Reactions
↑  Michael J Pilling, Calculating the pressure dependence of chemical reactions, Science 346, 2014-12-05, עמ' 1183–1184 doi: 10.1126/science.aaa1257
↑  R Atkinson, Atmospheric chemistry of VOCs and NOx, Atmospheric Environment 34, 2000, עמ' 2063–2101 doi: 10.1016/s1352-2310(99)00460-4
פומפיי

ערך זה עוסק בעיר העתיקה פומפיי. אם התכוונתם לעיר החדשה, ראו .
פומפיי (בלטינית: Pompeii) היא עיר רומית עתיקה במחוז קמפניה שבאיטליה. בניגוד לרוב הערים העתיקות, נשתמרו רוב חורבותיה של העיר פומפיי עד ימינו, בשל אופן חורבנה ונטישתה הפתאומית, בהתפרצות הר הגעש הסמוך וזוב. אסון קדום זה כיסה את כל העיר באפר ואבק ובכך שימר את מבני העיר. מחקר ארכיאו-סיסמלוגי טוען כי יחד עם ההתפרצות הגעשית אירעה גם רעידת אדמה חזקה. 

ייחודה של פומפיי הוא בהיותה עיר עתיקה שבה הזמן כמו עמד מלכת.
פומפיי שוכנת כ-23 קילומטר דרומית מזרחית לנאפולי, על המורדות הדרום-מזרחיים של הר הגעש וזוב, צפונית לשפך נהר הסרנו.
פומפיי ושכנתה הרקולנאום נחרבו בהתפרצות הווזוב בשנת 79 לספירה. את הרקולנאום כיסו נחשולים פירוקלסטיים בשכבה של כ-20 מטרים של אפר געשי, והיא התגלתה בשנת 1710.
פומפיי, העיר הגדולה והחשובה יותר, שנקברה אף היא תחת שכבה של כארבעה מטרים של אפר וחומרים געשיים, התגלתה במקרה בשנת 1748 על ידי איכר שחפר בשדהו ונתקל בשרידיה העתיקים, קרוב ל-1,700 שנים לאחר שנקברה תחת האפר. בשנת 1793 התגלתה בפומפיי הכתובת "La Republicae Pompeianorum" וכך זוהה המקום כפומפיי.
חפירות אינטנסיביות הביאו לכך שרוב העיר נחשפה ופתוחה כיום לציבור. מן הממצאים עולה כי פומפיי הייתה עיר רומית שבה ישבה אוכלוסייה אמידה. ברחובותיה התגלו בתי מגורים, חנויות, מבני ציבור, בתי מלאכה ובתי בושת.
בשנת 1997 הכריז אונסק"ו על פומפיי והרקולנאום כ"אתר מורשת עולמית".
תולדות העיר

פומפיי נוסדה במאה השישית או השביעית לפני הספירה על ידי האוסקים, שבט של איכרים ורועי צאן שהתגוררו בקמפניה מאז התקופה הנאוליתית. איזידורוס מסביליה כותב באטימולוגיות שלו שהעיר נוסדה על ידי הרקלס בחזרתו מספרד. במפרץ נאפולי חיו גם תושבים יוונים ופיניקים, שהגיעו בספינות אל נמלי המפרץ והתיישבו בקמפניה.
במאה החמישית לפני הספירה השתלטו על העיר הסאמניטים, והעיר שגשגה. במאה הרביעית לפני הספירה הייתה העיר מעורבת במלחמות הסאמניטיות, שהסתיימו בניצחון רומאי ברור. בסיום המלחמה הוכפפה העיר לשלטון רומאי, אך זכתה לאוטונומיה מנהלית ותרבותית. העיר מוזכרת לראשונה בהיסטוריה בשנת 310 לפני הספירה, כאשר צי רומאי נחת בנמלה של העיר בשפך הנהר סרנו וממנו יצא לקרב כושל נגד העיר השכנה "נוקריה" (Nuceria).
במלחמה הפונית השנייה בין השנים 218–201 לפני הספירה הייתה פומפיי בין הערים שנשארו נאמנות לרומא. בשנים 90–88 לפני הספירה הייתה פומפיי מעורבת במלחמת בעלות הברית, לאחר שהתאחדה עם ערים אחרות במרד האיטלקי נגד רומא. לאחר שנכנעה סופית לשלטון הרומאי, בעקבות כיבוש העיר השכנה נולה, הפכה למושבה רומאית. בעקבות הכיבוש קיבלה העיר שם רומאי: קורנליה ונריה פומפיאנורום (Cornelia Veneria Pompeianorum). תושביה קיבלו אזרחות רומית מלאה.
בתקופה הרומית שגשגה פומפיי, ואוכלוסייתה הגיעה בשיאה לכ-25,000 נפשות. נבנתה בה מושבה של חיילים רומאים משוחררים, שזכו לזכויות יתר.
חשיפת שרידי העיר לימדה את החוקרים על אופי החיים בעיר. המסחר בעיר שגשג, מאחר שהיא ישבה בצומת דרכים חשוב בקמפניה, ושימשה כנקודת מעבר לסחורות שהגיעו דרך הים, תוך ניצול קרבתה לדרך אפיה שהובילה לרומא. היו בה חנויות ובתי מלאכה, מרחצאות, אמפיתיאטרון, מקדשים, בתי מידות ובתי בושת.
בשנת 62 לספירה, פקד את העיר רעש אדמה חזק. פליניוס הזקן כתב שרעידות אדמה קלות לא היו נדירות במפרץ נאפולי. רעידה זו הייתה חזקה בהרבה, ולפי תוצאות ההרס מעריכים אותה במגניטודה 7.5. הרעידה גרמה לנזקים רבים במבני הציבור, בבתים פרטיים ובמערכת הובלת המים. רעידת האדמה גרמה גם לנטישה של חלק מהתושבים, ולעבודות שיקום ושיפוץ ממושכות. מעריכים שרעידת האדמה גרמה לשינויים במבנה הגאולוגי של הר וזוב הסמוך, ומקץ 17 שנים, בשנת 79 לספירה, התפרץ ההר ושם קץ לקיום העיר.
התפרצות הווזוב

התפרצות הר הגעש וזוב ב-24 או ב-25 באוקטובר, שנת 79 לספירה, תפסה את תושבי מפרץ נאפולי כשאינם ערוכים לה. אמנם הרומאים ידעו כי מדובר בהר געש אך סברו שמדובר בתופעה נדירה.
איש לא קישר בין רעידת האדמה משנת 62 לבין הווזוב, שהיה רדום במשך מאות שנים, וכלל לא נחשב באותה התקופה להר געש. היחיד שהשווה את הווזוב להר הגעש הפעיל אטנה היה הגאוגרף היווני סטראבון.
לא הייתה כל התרעה מוחשית להתפרצות.
עם זאת היו סימנים מעידים אחדים לאפשרות של קרות אירוע מסוים: בארות המים והמעיינות שסביב ההר התייבשו עשרה ימים לפני התפרצות ההר, והפרות שרעו במדרונות הר הווזוב התנהגו בצורה מוזרה. מספר רעידות אדמה קלות אירעו בימים שקדמו להתפרצות.
בצורה אירונית, נחוגה יום קודם, 23 באוקטובר, החגיגה השנתית של תושבי פומפיי לכבוד האל וולקן, אל האש והאחראי להרי הגעש. ההתפרצות הפתיעה רבים מהתושבים ביישובי המפרץ, שלא הספיקו להימלט.
מהלך ההתפרצות שוחזר על פי שני מכתבים ששלח פליניוס הצעיר להיסטוריון הרומי טקיטוס, וכן על פי ניתוחים גאולוגיים של אדמת האזור ושל ממצאים מהחפירות. פליניוס, אז צעיר כבן 18, שהה בעיר מיסנום (Misenum), בצפון המפרץ. מכתביו הם העדות היחידה להתרחשויות.
ב-24 או ב-25 באוקטובר, בשעות הצהריים, החל זרם של עשן, פומיס וסלעים געשיים להתפרץ מלועו של ההר לגובה של עשרות קילומטרים, תופעה שפליניוס הצעיר כינה "עץ אורן ענקי". הסלעים והאפר הגעשי נעו עם הרוחות לכיוון דרום מזרח, כשהם מכסים בנופלם את פומפיי וסביבתה, מכלים בחומם הלוהט כל יצור חי שנקלע לאזור. ההתפרצות כולה ארכה כ-24 שעות.
כמות החומר הגעשי שניתכה על העיר הייתה כה רבה עד כי חלק מגגות העיר קרסו תחת העומס. העיר כוסתה בשכבת אפר געשי בגובה של כארבעה מטרים. חלק מתושבי פומפיי ניסו להימלט.
התפרצות הר הגעש גרמה לשחרור גזים רעילים - בעיקר תרכובות גופרית - לאוויר מפרץ נאפולי. פליניוס הצעיר, ששהה בחופשת קיץ באחוזת דודו, פליניוס הזקן, כתב במכתביו כי האוויר באזור שעל שפת הים היה כה רעיל עד כי אלה שנשמו אותו מתו, ביניהם דודו בן ה-56, מפקד בצבא ובצי הרומאי וחוקר בעל שם, שיצא בספינה לכיוון מרכז המפרץ. אוויר עכור זה מנע מרבים את האפשרות להימלט מאימת ההר אל מחוץ לתחום המפרץ.
האפר הגעשי שעלה לאוויר גרם לאפלה באזור בשעות היום. קיימת סברה כי מספר הנפגעים בעת הבריחה ההמונית מפומפיי הגיע למספר הנספים בעיר עצמה.
במכתבו השני מתאר פליניוס את הבהלה שאחזה בתושבים הנמלטים, שהוא עצמו היה אחד מהם:
... האפר החל נופל על ראשינו, אם כי לא בכמות מרובה. הפניתי את מבטי לאחור. ערפל כהה בעקבותינו, מתפשט על הקרקע כמו ענן...
...הלילה ירד. האפלה הייתה מוחלטת, כמו בחדר שחלונותיו הוגפו. יכולת לשמוע את צווחות הנשים, את צרחות הילדים, את צעקות הגברים. חלקם קוראים לילדיהם, חלקם להוריהם, חלקן לבעליהן, מנסים לזהות זה את זה לפי הקולות. אחד מקונן על מר גורלו, אחר על גורל משפחתו; חלקם מבקשים את נפשם למות... חלקם נושאים כפותיהם (בתפילה) לאלים; רובם השתכנעו שהאלים אינם איתנו עכשיו, ושהלילה הנצחי הסופי... הגיע לעולם.